ddrg/super_eurlex huggingface dataset:
FI Euroopan unionin virallinen lehti C 220/28

EFTAn valvontaviranomaisen tiedonanto, joka koskee Norjan tekemiä poikkeuksia tiettyjen muuttujien osalta, jotka on määritelty ETA-sopimuksen liitteessä XXI olevassa kohdassa 18z2 tarkoitetussa säädöksessä (kansanterveyttä sekä työterveyttä ja työturvallisuutta koskevista yhteisön tilastoista annetun Euroopan parlamentin ja neuvoston asetuksen (EY) N:o 1338/2008 täytäntöönpanosta työtapaturmatilastojen osalta annettu komission asetus (EU) N:o 349/2011)

2013/C 220/15

Kansanterveyttä sekä työterveyttä ja työturvallisuutta koskevista yhteisön tilastoista 16 päivänä joulukuuta 2008 annettua Euroopan parlamentin ja neuvoston asetusta (EY) N:o 1338/2008, sellaisena kuin se on mukautettuna ETA-sopimukseen sen pöytäkirjalla N:o 1 ja sellaisena kuin siihen viitataan ETA-sopimuksen liitteessä XXI olevassa 18z kohdassa (asetus (EY) N:o 1338/2008) (1), sovelletaan tilastojen laatimiseen viidellä erityisalalla. Asetuksen (EY) N:o 1338/2008 9 artiklan 1 kohdassa viitataan täytäntöönpanotoimenpiteisiin, jotka ovat välttämättömiä, jotta voidaan määrittää kyseisen asetuksen liitteen IV aiheena olevista työtapaturmista toimitettavat tiedot ja metatiedot sekä toimitettavien tietojen viiteajanjaksot, toimitustiheys ja määräajat. Asetuksen (EY) N:o 1338/2008 9 artiklan 2 kohdassa annetaan tarvittaessa mahdollisuus poikkeuksiin ja siirtymäaikoihin.

Kansanterveyttä sekä työterveyttä ja työturvallisuutta koskevista yhteisön tilastoista annetun Euroopan parlamentin ja neuvoston asetuksen (EY) N:o 1338/2008 täytäntöönpanosta työtapaturmatilastojen osalta 11 päivänä huhtikuuta 2011 annetussa komission asetuksessa (EU) N:o 349/2011, sellaisena kuin se on mukautettuna ETA-sopimukseen sen pöytäkirjalla N:o 1 ja sellaisena kuin siihen viitataan ETA-sopimuksen liitteessä XXI olevassa 18z2 kohdassa (asetus (EU) N:o 349/2011) (2) vahvistetaan säännöt asetuksen (EY) N:o 1338/2008 täytäntöönpanolle työtapaturmatilastojen osalta.

EFTAn valvontaviranomaisella on toimivalta myöntää asetuksen (EY) N:o 1338/2008 9 artiklan 2 kohdan mukaisia poikkeuksia Islannin, Liechtensteinin ja Norjan esittämistä hakemuksista.

Norja on hakenut asetuksen (EY) N:o 1338/2008 9 artiklan 2 kohdan mukaisesti poikkeuksia tiettyjen asetuksen (EU) N:o 349/2011 liitteessä I lueteltujen muuttujien osalta.

EFTAn valvontaviranomainen on myöntänyt EFTAn tilastokomitean lausunnon mukaisesti poikkeukset seuraavien, asetuksen (EU) N:o 349/2011 liitteessä I lueteltujen muuttujien osalta 30 päivään kesäkuuta 2016 saakka:

”Menetetyt päivät”,

”Uhrin työllisyysasema” ja

”Syitä ja olosuhteita kuvaavat vaiheen III muuttujat”

Edellä mainittuja muuttujia koskevien tietojen ensimmäinen toimituspäivä: 2016 (vuotta 2014 koskevat tiedot).

(1) ETA:n sekakomitean päätös N:o 89/2009 (EUVL L 277, 22.10.2009, s. 41, ja ETA-täydennysosa N:o 56, 22.10.2009, s. 19), joka tuli voimaan 4 päivänä heinäkuuta 2009.

(2) ETA:n sekakomitean päätös N:o 189/2012 (EUVL L 341, 13.12.2012, s. 43, ja ETA-täydennysosa N:o 70, 13.12.2012, s. 51), joka tuli voimaan 29 päivänä syyskuuta 2012.
(12)

Näissä suuntaviivoissa tarkoitetaan: a) ’laivojen rakentamisella’ omalla käyttövoimalla kulkevien kauppa-alusten rakentamista Euroopan talousalueella; b) ’laivojen korjaamisella’ omalla käyttövoimalla kulkevien kauppa-alusten korjaamista tai kunnostamista Euroopan talousalueella; c) ’laivojen muuttamisella’ omalla käyttövoimalla kulkevien kauppa-alusten, joiden bruttovetoisuus on vähintään 1 000 tonnia, rakenteen muuttamista Euroopan talousalueella niin, että tehty työ muuttaa lastitilaa, runkoa, propulsiojärjestelmää tai matkustajatiloja perusteellisesti; d) ’omalla käyttövoimalla kulkevalla kauppa-aluksella’ alusta, jolla on pysyvän käyttövoima- ja ohjausjärjestelmänsä ansiosta kaikki avomerellä tai sisävesillä tarvittavat merikelpoisuusominaisuudet ja joka kuuluu yhteen seuraavista luokista: i) merialukset, joiden bruttovetoisuus on vähintään 100 tonnia, ja vastaavan kokoiset sisävesialukset, joita käytetään matkustajien ja/tai tavaroiden kuljettamiseen, ii) merialukset, joiden bruttovetoisuus on vähintään 100 tonnia, ja vastaavan kokoiset sisävesialukset, joita käytetään erityistehtäviin (esim. ruoppaajat ja jäänmurtajat), iii) vähintään 365 kilowatin hinaajat, iv) edellä i), ii) ja iii) alakohdassa tarkoitettujen alusten viimeistelyvaiheessa olevat, ei vielä valmiit, mutta vesillä olevat ja vapaasti kelluvat rungot; e) ’kelluvilla ja liikkuvilla offshore-rakenteilla’ öljyn, kaasun tai uusiutuvien energialähteiden etsimiseen, hyödyntämiseen tai tuottamiseen käytettäviä rakenteita, joilla on kauppa-aluksen ominaisuudet lukuun ottamatta sitä, että niillä ei ole omaa käyttövoimaa, ja joita on tarkoitus liikutella useita kertoja niiden toiminnan aikana.
(2)

Valituksen tekijänä oli Schenker Privpak AB, jäljempänä ’Privpak’, Ruotsissa vuonna 1992 perustettu yhtiö. Privpak toimittaa paketteja etämyyntiyrityksiltä Norjassa, Ruotsissa ja Suomessa asuville kuluttajille. Schenker Privpak AB on osa DB Schenker -konsernia. DB Schenker yhdistää kaikki Deutsche Bahn AG:n kuljetus- ja logistiikkatoiminnot. Deutsche Bahn AG on kokonaan Saksan valtion omistuksessa. Norjassa Privpak on toiminut Schenker Privpak AS -yhtiönä, joka on Norjan oikeuden mukaan perustettu osakeyhtiö.
FI Euroopan unionin virallinen lehti C 300/21

EFTAn valvontaviranomaisen tiedonanto kolmessa EFTA-valtiossa 1. syyskuuta 2009 alkaen voimassa olevista valtiontuen takaisinperintäkoroista sekä viite- ja diskonttokoroista

(Julkaistu 14 päivänä heinäkuuta 2004 tehdyn valvontaviranomaisen päätöksen N:o 195/04/KOL 10 artiklan mukaisesti (EUVL L 139, 25.5.2006, s. 37, ja ETA-täydennysosa N:o 26/2006, 25.5.2006, s. 1))

2009/C 300/07

Peruskorot lasketaan 17 päivänä joulukuuta 2008 tehdyllä valvontaviranomaisen päätöksellä N:o 788/08/KOL muutettujen valvontaviranomaisen valtiontukisuuntaviivojen viite- ja diskonttokorkojen laskentamenetelmää koskevan luvun mukaisesti. Sovellettavan viitekoron määrittämiseksi peruskorkoon on lisättävä asianmukainen korkomarginaali valtiontukisuuntaviivojen mukaisesti. Diskonttokoron osalta tämä tarkoittaa, että peruskorkoon on lisättävä 100 peruspisteen suuruinen korkomarginaali. Myös takaisinperintäkorko lasketaan normaalisti lisäämällä peruskorkoon 100 peruspistettä, kuten säädetään 17 päivänä joulukuuta 2008 tehdyssä valvontaviranomaisen päätöksessä N:o 789/08/KOL, jolla muutetaan 14 päivänä heinäkuuta 2004 tehtyä valvontaviranomaisen päätöstä N:o 195/04/KOL (julkaistu EUVL:ssä L 139, 25.5.2006, s. 37, ja ETA-täydennysosassa N:o 26/2006, 25.5.2006, s. 1).
(7)

Lastenruoissa sallittujen jäämien enimmäismäärät on vahvistettu ETA-sopimuksen liitteessä II olevan XII luvun 54a kohdassa tarkoitetun säädöksen (Komission direktiivi 91/321/ETY, annettu 14 päivänä toukokuuta 1991, äidinmaidonkorvikkeista ja vieroitusvalmisteista) (7), sellaisena kuin se on muutettuna, 6 artiklan sekä ETA-sopimuksen liitteessä II olevan XII luvun 54zl kohdassa tarkoitetun säädöksen (Komission direktiivi 96/5/EY, annettu 16 päivänä helmikuuta 1996, imeväisille ja pikkulapsille tarkoitetuista viljapohjaisista valmisruoista ja muista lastenruoista) (8), sellaisena kuin se on muutettuna, 6 artiklan mukaisesti.
2.

Edellä mainittuihin toimenpiteisiin liittyvä valtiontuki on laskettava sen enimmäismäärän mukaan, joka on määritetty aiheellisia toimenpiteitä koskevassa päätöksessä, ja sen on täytettävä kaikki tässä esitetyt edellytykset mukaan lukien 88,3 miljoonan euron enimmäismäärä ja 10,7 prosentin enimmäisintensiteetti sekä Grundartangin tukiohjelman soveltamisen päättyminen 8. heinäkuuta 2018.
FI Euroopan unionin virallinen lehti C 239/22

Tiedot, jotka EFTAn jäsenvaltiot ovat toimittaneet ETA-sopimuksen liitteessä XV olevan 1 kohdan f alakohdan, jolla Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annettu komission asetus (EY) N:o 70/2001, sellaisena kuin se on muutettuna 25 päivänä helmikuuta 2004 annetulla komission asetuksella (EY) N:o 364/2004, liitetään kyseiseen sopimukseen, nojalla myönnetystä valtiontuesta

(2005/C 239/12)

Tuen numero Tuki pk-yrityksille 1/2004 EFTAn jäsenvaltio Norja Alue Nordland, kohdealue B Tukiohjelman nimike tai yksittäistä tukea saaneen yrityksen nimi Arbor Hattfjelldal as Oikeusperusta Kunnanhallituksen päätös nro 25/04 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä Tukiohjelma Vuotuinen kokonaismäärä 158 938 EUR 1 271 500 NOK Tuen enimmäisintensiteetti Asetuksen 4 artiklan 2—6 kohdan ja 5 artiklan mukainen Täytäntöönpanopäivä 1. kesäkuuta 2004 Tukiohjelman tai yksittäisen tuen kesto 31. joulukuuta 2005 saakka Tuen tarkoitus Pk-yritysten tuki investointeihin ja tulipalon jälkeiseen jälleenrakennukseen Alat, joita tuki koskee Kaikki alat, joilla voidaan myöntää tukea pk-yrityksille Tuen myöntävän viranomaisen nimi ja osoite Nimi: Hattfjelldal kommune att: Ellen Schjalberg Osoite: O.T.Olsens vei 3 A NO-8690 Hattfjelldal Suuret yksittäiset avustukset Suuret yksittäiset avustukset ovat asetuksen 6 artiklan mukaisia
Norjan ilmoitus, joka koskee hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annettua Euroopan parlamentin ja neuvoston direktiiviä 94/22/EY (Hakemuspyyntö Norjan mannerjalustan öljyntuotantoluvista - 18. lupakierros)



Virallinen lehti nro C 038 , 12/02/2004 s. 0007 - 0007



Norjan ilmoitus, joka koskee hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annettua Euroopan parlamentin ja neuvoston direktiiviä 94/22/EY (Hakemuspyyntö Norjan mannerjalustan öljyntuotantoluvista - 18. lupakierros) (2004/C 38/05) Norjan öljy- ja energiaministeriö pyytää Norjan mannerjalustan öljyntuotantolupia koskevia hakemuksia hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annetun Euroopan parlamentin ja neuvoston direktiivin 94/22/EY 3 artiklan 2 kohdan a alakohdan mukaisesti. Tuotantolupahakemukset on lähetettävä viimeistään 15. maaliskuuta 2004 kello 12 tai 90 päivän kuluessa tämän ilmoituksen julkaisemisesta Euroopan unionin virallisessa lehdessä (sen mukaan, kumpi on myöhemmin) seuraavaan osoitteeseen: Ministry of Petroleum and Energy PO Box 8148 Dep. N - 0033 Oslo Norjan mannerjalustan 18. lupakierroksen öljyntuotantoluvat myönnetään vuoden 2004 toisen neljänneksen kuluessa. Lisätietoja voi pyytää öljy- ja energiaministeriöstä, puhelin (47) 22 24 63 33.
Norjan ilmoitus, joka koskee hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annettua Euroopan parlamentin ja neuvoston direktiiviä 94/22/EY (Hakemuspyyntö Norjan mannerjalustan öljyntuotantoluvista - ennalta määritetyille alueille myönnettävät luvat vuodeksi 2003)



Virallinen lehti nro C 155 , 03/07/2003 s. 0004 - 0004



Norjan ilmoitus, joka koskee hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annettua Euroopan parlamentin ja neuvoston direktiiviä 94/22/EY (Hakemuspyyntö Norjan mannerjalustan öljyntuotantoluvista - ennalta määritetyille alueille myönnettävät luvat vuodeksi 2003) (2003/C 155/05) Norjan öljy- ja energiaministeriö pyytää Norjan mannerjalustan öljyntuotantolupia koskevia hakemuksia hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annetun Euroopan parlamentin ja neuvoston direktiivin 94/22/EY 3 artiklan 2 kohdan a alakohdan mukaisesti. Tuotantolupahakemukset on lähetettävä viimeistään 1. lokakuuta 2003 kello 12 tai 90 päivän kuluessa tämän ilmoituksen julkaisemisesta Euroopan unionin virallisessa lehdessä (sen mukaan, kumpi on myöhemmin) seuraavaan osoitteeseen: Ministry of Petroleum and Energy PO Box 8148 Dep. N - 0033 Oslo Norjan mannerjalustan öljyntuotantoluvat ennalta määritetyille alueille vuodeksi 2003 myönnetään vuoden 2003 viimeisen neljänneksen kuluessa. Lisätietoja voi pyytää öljy- ja energiaministeriöstä, puhelin (47) 22 24 63 33.
E2002C0314(01)

Valtiontuen hyväksyminen ETA-sopimuksen 59 artiklan 2 kohdan, 61 artiklan ja 63 artiklan ja valvonta- ja tuomioistuinsopimuksen pöytäkirjassa 3 olevan 1 artiklan 3 kohdan nojalla - EFTAn valvontaviranomaisen päätös olla vastustamatta



Virallinen lehti nro C 065 , 14/03/2002 s. 0014 - 0014
E2001C1129(04)

Valtiontuen hyväksyminen ETA-sopimuksen 59 artiklan 2 kohdan, 61 artiklan ja 63 artiklan ja valvonta- ja tuomioistuinsopimuksen pöytäkirjassa 3 olevan 1 artiklan 3 kohdan nojalla (EFTAn valvontaviranomaisen päätös olla vastustamatta)



Virallinen lehti nro C 335 , 29/11/2001 s. 0023 - 0023
Virallinen lehti nro C 223 , 05/08/1999 s. 0008



Valtiontuen hyväksyminen ETA-sopimuksen 61 artiklan ja valvonta- ja tuomioistuinsopimuksen pöytäkirjassa 3 olevan 1 artiklan 3 kohdan nojalla EFTAn valvontaviranomaisen päätös olla vastustamatta (1999/C 223/10) Hyväksymispäivä: 12. toukokuuta 1999 Jäsenvaltio: Norja Tuen numero: 98-014 Nimike: Ilmoitus uudesta tuki(laina-)järjestelmästä; "Norjan ympäristörahasto" ("Statens Miljøfond") Tarkoitus: Tukihankkeet, jotka ylittävät pakolliset ympäristönormit Oikeusperusta: Talousarvio vuodelle 1998, Kuninkaan asetus, annettu 22. toukokuuta 1998, Laki teollisuuden ja alueiden kehittämisrahastosta, annettu 3. heinäkuuta 1992, N:o 97 Tuen intensiteetti: Enintään 30 % brutto, pk-yrityksille ylimääräiset 10 % brutto Tuen määrä: Lainojen määrä vuodelle 1998 on 250 miljoonaa Norjan kruunua (28,5 miljoonaa euroa) Kesto: Yksittäiset tuet myönnetään määräämättömäksi ajaksi, mutta Norjan parlamentti päättää niistä vuosittain valtion budjettimäärärahojen yhteydessä
Virallinen lehti nro L 078 , 20/03/1997 s. 0032 - 0033



EFTAN VALVONTAVIRANOMAISEN PÄÄTÖS N:o 220/96/KOL, tehty 4 päivänä joulukuuta 1996, Norjan asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen N:o 71/94/KOL muuttamisesta EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen, sellaisena kuin se on mukautettu Euroopan talousaluetta koskevan sopimuksen laajoja mukautuksia koskevan pöytäkirjan mukaisesti, ja erityisesti sen 17 artiklan ja ensimmäisen pöytäkirjan 4 kohdan d alakohdan, ottaa huomioon Euroopan talousalueesta tehdyn sopimuksen liitteen I ensimmäisen luvun 5 kohdassa tarkoitetun eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille annetun säädöksen (neuvoston direktiivi 91/67/ETY), ja erityisesti sen 5 artiklan, ottaa huomioon valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen, sellaisena kuin se on mukautettu valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen mukautuksia koskevan pöytäkirjan mukaisesti, ja erityisesti sen 5 artiklan 2 kohdan d alakohdan ja ensimmäisen pöytäkirjan 1 artiklan e alakohdan, sekä katsoo, että Norja hyväksyttiin kalojen osalta hyväksytyksi mannervyöhykkeeksi ja hyväksytyksi rannikkovyöhykkeeksi tarttuvan verta muodostavan kudoksen kuolion (IHN) ja virusperäisen verenvuotoseptikemian (VHS) osalta päätöksellä N:o 71/94/KOL (1), Norja on 18 päivästä maaliskuuta 1996 alkaen perustanut Venäjän rajan vastaisen puskurivyöhykkeen IHN:n ja VHS:n osalta, Norja on pyytänyt, että päätöstä N:o 71/94/KOL muutetaan niin, että Venäjän rajan vastainen puskurivyöhyke otetaan huomioon, Norjan asemasta IHN:n ja VHS:n osalta hyväksyttynä mannervyöhykkeenä ja hyväksyttynä rannikkovyöhykkeenä olisi jätettävä puskurivyöhyke ulkopuolelle, ja tässä päätöksessä säädetyt toimenpiteet ovat EFTA:n valvontaviranomaista auttavan EFTAn eläinlääkintäkomitean lausunnon mukaisia ON TEHNYT TÄMÄN PÄÄTÖKSEN: 1. Norjan asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen N:o 71/94/KOL 1 kohta korvataan seuraavasti: "1. Norjan puolella olevia Grense Jakobselvin ja Paatsjoen kalastuspaikkoja sekä niiden välissä olevia jokia ja yhdistettyä rannikkovyöhykettä lukuun ottamatta, Norja hyväksytään kalojen osalta hyväksytyksi mannervyöhykkeeksi ja hyväksytyksi rannikkovyöhykkeeksi tarttuvan verta muodostavan kudoksen kuolion ja virusperäisen verenvuotoseptikemian osalta." 2. Tämä päätös tulee voimaan 9 päivänä joulukuuta 1996. 3. Tämä päätös on osoitettu EFTA-valtioille. 4. Tämän päätöksen englanninkielinen toisinto on todistusvoimainen. Tehty Brysselissä 4 päivänä joulukuuta 1996. EFTAn valvontaviranomaisen puolesta Björn FRIÐFINNSSON Kollegion jäsen (1) EYVL N:o L 247, 22.9.1994, s. 45
Virallinen lehti nro C 028 , 01/02/1996 s. 0003 - 0004



ETA-sopimuksen liitteessä XIII olevan 64 kohdan a alakohdassa tarkoitetun asiakirjan 4 artiklan 1 kohdan a alakohdan mukainen EFTAn valvontaviranomaisen antama tiedonanto (neuvoston asetus (ETY) N:o 2408/92, annettu 23 päivänä heinäkuuta 1992, yhteisön lentoliikenteen harjoittajien pääsystä yhteisön sisäisen lentoliikenteen reiteille) Julkisen palvelun velvoitteen asettaminen Norjassa harjoitettavalle säännölliselle lentoliikenteelle (96/C 28/03) 1. Norjan valtio on päättänyt 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti asettaa julkisen palvelun velvoitteen 1. elokuuta 1996 alkaen seuraavalla reitillä harjoitettavalle säännölliselle lentoliikenteelle: - Værøy (helikopterikenttä)-Bodø 2. Julkisen palvelun velvoitteen sisältämät vaatimukset: - Vuorotiheyden vähimmäisvaatimukset: - 1. helmikuuta ja 31. lokakuuta välisenä aikana: kaksi edestakaista vuoroa maanantaista perjantaihin, yksi edestakainen vuoro lauantaisin ja yksi sunnuntaisin. - 1. marraskuuta ja 31. tammikuuta välisenä aikana: yksi edestakainen vuoro päivittäin. - Aikataulut: - Päivinä, joina on lennettävä kaksi edestakaista vuoroa, on aikataulujen toimittava siten, että Værøystä tulevat matkustajat ovat Bodøssä ennen kello 12.00 ja voivat palata saman päivän iltapäivänä tai iltana. - Helikoptereiden luokitus: - Reitillä käytetään vähintään 15-paikkaisia helikoptereita, ja lentoliikenteen harjoittajien on lisäksi otettava huomioon se, että Værøyn helikopterikentällä noudatetaan näkölentosääntöjen päivänvaloa koskevia ehtoja. - Hinnoittelu: - Yhdensuuntaiseen matkaan oikeuttavan matkalipun perushinta ei vuonna 1996 saa ylittää 650:tä NKR. Seuraavina vuosina matkalippujen hintoja tarkistetaan vuosittain 1. elokuuta Norjan tilastokeskuksen julkaiseman kyseisen vuoden 15. kesäkuuta päättyvän 12 kuukauden ajanjakson kuluttajahintaindeksin asettamissa rajoissa. - Lentoliikenteen harjoittajan on oltava osallisena kulloinkin voimassa olevissa sisämaanliikennettä koskevissa liikenneyhtiöiden välisissä sopimuksissa. - Sosiaalisin perustein myönnettävät alennukset annetaan yleisen käytännön mukaisesti. 3. Lentoliikenteen harjoittajien pääsy reitille Værøy-Bodø-reitille on avoin ja rajoittamaton pääsy kaikilla ETA:n lentoliikenteen harjoittajilla, sillä Norja ei sovella neuvoston asetuksen (ETY) N:o 2408/92 säännöksiä tähän reittiin (1). 4. Lähempiä tietoja on saatavissa Norjan liikenneministeriöstä: Ministry of Transport and Communications, PO Box 8010 Dep., N-0030 Oslo, puhelin + 47 22 24 90 90, telekopio + 47 22 24 95 72, teleksi 21439 sdep n. (1) "ETA:n lentoliikenteen harjoittajalla" tarkoitetaan ETA-sopimuksen liitteessä XIII olevan 66 kohdan b alakohdassa tarkoitetun asiakirjan (lentoliikenteen harjoittajien toimiluvista annetun neuvoston asetuksen (ETY) N:o 2407/92 mukaista yhteisön lentoliikenteen harjoittajaa ja lentoliikenteen harjoittajaa, jolla on ETA-sopimuksen osapuolena olevan EFTA-maan myöntämä, voimassa oleva toimilupa.
Virallinen lehti nro L 175 , 27/07/1995 s. 0059 - 0059



EFTAN VALVONTAVIRANOMAISEN PÄÄTÖS N:o 62/95/COL, tehty 9 päivänä kesäkuuta 1995, synteettisten kuitujen teollisuudelle myönnettävän valtion tuen sääntöjen voimassaoloajan pidentämisestä ja valtion tukea koskevien menettelysääntöjen ja aineellisten sääntöjen muuttamisesta viidennen kerran EFTAN VALVONTAVIRANOMAINEN on jatkanut synteettisten kuitujen teollisuudelle myönnettävän valtion tuen sääntöjen voimassaoloaikaa 31 päivään maaliskuuta 1996. Tämän vuoksi 19 päivänä tammikuuta 1994 annettuja (1) valtion tukea koskevia menettelysääntöjä ja aineellisia sääntöjä (2), joita muutettiin ensimmäisen kerran 11 päivänä toukokuuta 1994 (3), muutetaan seuraavasti: Korvataan valtion tukea koskevien sääntöjen 22 luvun 4 (1) kohta seuraavasti: "Edellä esitetyt säännöt ovat voimassa 31 päivään maaliskuuta 1996, ellei EFTAn valvontaviranomainen toisin päätä." Tehty Brysselissä 9 päivänä kesäkuuta 1995. EFTAn valvontaviranomaisen puolesta Björn FRIÐFINNSSON Puheenjohtaja (vs.) (1) Jäljempänä valtion tukea koskevat säännöt (2) EYVL N:o L 231, 3.9.1994, s. 1 (3) EYVL N:o L 383, 31.12.1994